Izziņa par atzinumos sniegtajiem iebildumiem

|  |
| --- |
| **likumprojektam “Grozījumi Vides aizsardzības likumā””** |

(dokumenta veids un nosaukums)

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p. k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1 | 2 | 3 | 4 | 5 | 6 |
|  |  |  |  |  |  |
|  |  |  |  |  |  |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |
| --- | --- |
| Datums | 2020. gada 16. janvāra elektroniskā saskaņošana |
|  |  |
| Saskaņošanas dalībnieki | Tieslietu ministrija, Finanšu ministrija, Ekonomikas, ministrija, Latvijas Pašvaldību savienība, Latvijas Darba devēju konfederācija, Latvijas Tirdzniecības un rūpniecības kamera |

|  |  |  |
| --- | --- | --- |
| Saskaņošanas dalībnieki izskatīja šādu ministriju (citu institūciju) iebildumus |  | Tieslietu ministrijas, Ekonomikas ministrijas. |
|  |  | |
|  | | |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā |  | |
|  |  | |
|  |  | |

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr. p. k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1 | 2 | 3 | 4 | 5 |
| 1. | 1. 21. pantā:   izteikt pirmās daļas 8. punktu šādā redakcijā:  “8) šā likumā noteiktajos gadījumos uzsākt administratīvā pārkāpuma procesu un piemērot administratīvos sodus;”;  izslēgt otro daļu.; | **Tieslietu ministrija**  Projekta 1. pantā paredzēts, ka, veicot vides valsts kontroli, valsts vides inspektoram ir tiesības "šā likumā noteiktajos gadījumos uzsākt administratīvā pārkāpuma procesu un piemērot administratīvos sodus". Nav saprotams šāda regulējuma mērķis. Turklāt tas var radīt šaubas par valsts vides inspektoru kompetenci. Vides aizsardzības likumā tiešā tekstā nav norādīti konkrēti gadījumi (administratīvie pārkāpumi), nemaz nerunājot par konkrētām ("šā likumā noteiktajos gadījumos") valsts vides inspektora tiesībām. Valsts vides dienesta un Dabas aizsardzības pārvaldes amatpersonu, tostarp valsts vides inspektoru, tiesības veikt administratīvā pārkāpuma procesu var būt paredzētas arī citos attiecīgo nozari regulējošajos likumos. Saskaņā ar Administratīvās atbildības likuma 115. panta pirmās daļas 3. un 47. punktu administratīvā pārkāpuma procesu ir tiesīgas veikt amatpersonas no Dabas aizsardzības pārvaldes un Valsts vides dienesta. Administratīvos pārkāpumus un amatpersonu kompetenci administratīvā pārkāpuma procesā iestādē nosaka nozares likumos (Administratīvās atbildības likuma 2. panta trešā daļa).  Projektā nav nepieciešams detalizēt administratīvā pārkāpuma procesa norisi, īpaši uzsverot administratīvā pārkāpuma procesa uzsākšanu un soda piemērošanu. Pieļaujot, ka šeit nav domāts ierobežot valsts vides inspektoru tiesības administratīvā pārkāpuma procesā, izmantojama vārdiskā izteiksme "veikt administratīvā pārkāpuma procesu".  Ievērojot minēto, lūdzam precizēt projekta 1. pantu un svītrot Vides aizsardzības likuma 21. panta pirmās daļas 8. punktu. Tādas tiesības izriet no Administratīvās atbildības likuma 115. panta un attiecīgā nozares likuma. Ja tomēr īpaši vēlas uzsvērt šādas valsts vides inspektoru tiesības, tad ieteicams izmantot vispārīgu norādi uz tiesībām veikt administratīvā pārkāpuma procesu (piemēram: "8) veikt administratīvā pārkāpuma procesu"). Attiecīgi precizējams projekta anotācijas I sadaļas 2. punkts. | **Ņemts vērā** | 21. pantā:  izteikt pirmās daļas 8. punktu šādā redakcijā:  “8) veikt administratīvā pārkāpuma procesu;  izslēgt otro daļu.” |
| 2. | 3. Izslēgt 23. pantu. | **Tieslietu ministrija**  Projekta 3. pants paredz izslēgt Vides aizsardzības likuma 23. pantu. Tādējādi tiek likvidēts sabiedriskās kontroles vides jomā (sabiedrisko vides inspektoru) institūts. Projekta anotācijā skaidrots, ka šobrīd sabiedriskā vides inspektora statuss ir piešķirts piecām personām un viņi nav sastādījuši nevienu administratīvā pārkāpuma protokolu vai pārbaudes aktu, kā arī privātpersonām esot iespējas piedalīties vides kontrolē citos veidos.  Atbilstoši Administratīvās atbildības likuma 115. panta piektajai daļai nozaru likumos noteiktajā kārtībā sabiedriskie vides inspektori varētu veikt darbības administratīvā pārkāpuma novēršanai, neuzsākot administratīvā pārkāpuma procesu. Līdz ar to sabiedrisko vides inspektoru tiesību apjoms mainītos un noteicošais nav iesaiste administratīvā pārkāpuma procesa veikšanā.  Lai pilnvērtīgi izvērtētu šā institūta likvidēšanas nepieciešamību, ieteicams pievērst uzmanību sabiedriskā vides inspektora statusa izveidošanas mērķim un to iespējamai lomai pēc Administratīvās atbildības likuma spēkā stāšanās. Tāpat likumdevējam ir pienākums savlaicīgi un pienācīgi informēt un pēc iespējas iesaistīt likumdošanas procesā sabiedrību un konsultēties ar ieinteresētajām personām. Šāda prasība izriet no labas likumdošanas principa (*Satversmes tiesas 2019. gada 6. marta sprieduma lietā Nr. 2018-11-01 18.1. punkts*). Līdz ar to nepieciešams noskaidrot esošo sabiedriskās vides inspektoru un vides aizsardzības organizāciju viedokli par paredzētajiem grozījumiem.  Ievērojot minēto, lūdzam precizēt projekta anotācijas I sadaļas 2. punktu un VI sadaļu vai arī precizēt projekta 3. pantu, ar nepieciešamajām izmaiņām saglabājot sabiedriskā vides inspektora statusu. | **Ņemts vērā** | 3. Izslēgt 23. pantu.  Sk. precizēto Anotāciju I sadaļas 2. punktu un VI sadaļu |
| 3. | 5. Papildināt pārejas noteikumus ar 15. punktu šādā redakcijā:  “15. Likums stājas spēkā vienlaikus ar Administratīvās atbildības likumu.”. | **Tieslietu ministrija**   Lūdzam precizēt projekta 5. pantu. Pašreizējā redakcija nav iederīga Vides aizsardzības likuma pamattekstā, proti, iekļaujot šādus pārejas noteikumus grozāmā likuma pamattekstā, tie zaudē savu jēgu. Šādos gadījumos pārejas noteikumos ietver atsauces uz konkrētām grozītajām likuma vienībām (sk., piemēram, 2019. gada 12. decembra likuma "Grozījumi Bērnu tiesību aizsardzības likumā" 28. pantu). | **Ņemts vērā** | 6. Papildināt pārejas noteikumus ar 15. punktu šādā redakcijā:  “15. Grozījumi šā likuma 21.pantā par pirmās daļas 8.punkta izteikšanu jaunā redakcijā un otrās daļas izslēgšanu, grozījums šā likuma 22.pantā par trešās daļas izslēgšanu, grozījums par 23.panta izslēgšanu, grozījums par 38.panta papildināšanu ar trešo daļu stājas spēkā vienlaikus ar Administratīvās atbildības likumu.” |
| 4. | Izslēgt 39. panta ceturtās daļas otro teikumu | **Ekonomikas ministrija**  Norādām, ka Vides aizsardzības likuma 39.panta ceturtajā daļā minētā valsts sabiedrība ar ierobežotu atbildību "Standartizācijas, akreditācijas un metroloģijas centrs" ir reorganizēta, kā rezultātā kopš 2018.gada 1.marta nacionālās akreditācijas institūcijas funkcijas pilda valsts aģentūra “Latvijas Nacionālais akreditācijas birojs”. Vienlaikus norādām, ka pamatojoties uz Likuma “Par atbilstības novērtēšanu” 13.panta pirmo daļu, ir izdoti Ministru kabineta 2019.gada 17.decembra noteikumi Nr.673 “Atbilstības novērtēšanas institūciju novērtēšanas, akreditācijas un uzraudzības noteikumi” (turpmāk – Noteikumi Nr.673), kuros noteiktas jomas, kurās nacionālā akreditācijas institūcija valsts aģentūra "Latvijas Nacionālais akreditācijas birojs" (turpmāk – aģentūra) novērtē, akreditē un uzrauga atbilstības novērtēšanas institūcijas, kā arī kārtība, kādā aģentūra organizē atbilstības novērtēšanas institūciju novērtēšanu, akreditāciju un uzraudzību, tai skaitā vides verificētāju akreditāciju un to darbības uzraudzību. Noteikumi Nr.673 nosaka arī kārtību, kādā izveido un uztur vides verificētāju reģistru. Līdz ar to Vides aizsardzības likumā nav nepieciešams dublēt citos normatīvajos aktos noteikto.  Ņemot vērā iepriekš minēto, attiecībā uz nacionālās akreditācijas institūcijas nosaukuma maiņu, kā arī likumā “Par atbilstības novērtēšanu” un Noteikumos Nr.673 noteikto, lūdzam papildināt likumprojektu ar jaunu punktu, izsakot to šādā redakcijā:  “39.pantā:  svītrot ceturtās daļas otro teikumu.”  Vienlaikus lūdzam izvērtēt, vai 39.panta ceturtajā daļā minētais vides verificētājs var būt akreditēts arī citā Eiropas Savienības dalībvalsts akreditācijas institūcijā vai tam jābūt akreditētam nacionālajā akreditācijas institūcijā. Nepieciešamības gadījumā lūdzam precizēt likumprojektu. | **Ņemts vērā**  Norādām, ka verificētājs, kurš validēs vides vadības sistēmu ir akreditēts tajā dalībvalstī, kurā iesniedz pieteikumu. | 5. Izslēgt 39.panta ceturtās daļas otro teikumu. |
| 5. | Anotācija | **Ekonomikas ministrija**  Lūdzam papildināt anotācijas IV. sadaļas 1. punktu “Saistītie tiesību aktu projekti” ar šādu tekstu:  “Ņemot vērā grozījumus attiecībā uz 39.panta ceturtās daļas otrā teikuma izslēgšanu tiks veikti tehniskie grozījumi Ministru kabineta 2019. gada 17. decembra noteikumos Nr. 673 “Atbilstības novērtēšanas institūciju novērtēšanas, akreditācijas un uzraudzības noteikumi” dzēšot pilnvarojumu uz Vides aizsardzības likuma 39.panta ceturto daļu. Minētie grozījumi nerada tiesiskos šķēršļus un līdz ar to nav nepieciešams izdot jaunus Ministru kabineta noteikumus.”  Savukārt 2.punktā kā atbildīgo institūciju norādīt Ekonomikas ministriju. | **Ņemts vērā** | Skat. anotācijā |

Atbildīgā amatpersona:

Sandija Balka

Vides aizsardzības un reģionālās attīstības ministrijas

Vides aizsardzības departamenta

Vides kvalitātes un atkritumu apsaimniekošanas nodaļas

vecākā eksperte

Tālrunis: 67026916

e-pasts: [sandija.balka@varam.gov.lv](mailto:sandija.balka@varam.gov.lv)